Marie Løkke studerte ved Statens Håndverks- og Kunstindustriskole og var i noen måneder elev av Harriet Backer. I 1900–1901 oppholdt hun seg fem måneder i Dresden. Fra omkring 1902 til 1916 bodde hun i USA. Hun oppholdt seg blant annet i Provincetown i Massachusetts, hvor hun var elev av Charles W. Hawthorne. I perioden 1918–1921 var hun i Belgia og Frankrike, før hun vendte tilbake til Norge. I 1921–1922 var hun elev ved Kunstakademiet i sin fødeby Kristiania.